# data[].attributes.body
Sálfræðingur

Sálfræðiþjónustan er nemendum að kostnaðarlausu. Hægt er að panta tíma hjá Jóhönnu með því að senda tölvupóst á námsráðgjafa.
Anna Margrét er með opinn tíma mán-þri-fim 11:00 til 11:30 og mið 9:00 til 9:30þar sem nemendur geta komið án þess að panta tíma.

# data[].attributes.body
Skólahjúkrunarfræðingur

Viðtalstímar í VMA:

Þriðjudaga kl. 13:30-14:10

Miðvikudaga kl. 14:05-14:45

Fimmtudaga kl.  13:30-14:10

Viðtalstímar á heimavist:
Mánudaga kl. 16.00-17.00
Fimmtudaga kl. 16.00-17.00

# data[].attributes.body
Náms- og starfsráðgjafi

Hægt er að panta tíma með því að senda tölvupóst á svava@vma.is eða mæta í opna tíma: https://www.vma.is/is/thjonusta/namsradgjof

# data[].attributes.body
Náms- og starfsráðgjafi

Hægt er að panta tíma með því að senda tölvupóst á helgajul@vma.is eða mæta í opna tíma: https://www.vma.is/is/thjonusta/namsradgjof

# data[].attributes.attachment_link.readable_text
Þvoum okkur um hendurnar

Þvoðu hendur þínar reglulega með vatni og sápu, minnst 20 sekúndur í hvert skipti.

Ef vatn og sápa eru utan seilingar er gott að nota handspritt, til dæmis þegar þú hefur notað greiðslukort eða komið við fleti sem margir snerta, svo sem hurðarhúna. Á vef landlæknis eru góðar upplýsingar um hvernig gæta má varúðar gegn sýkingum.

Bros er betra en koss og knús

Takmarkaðu náin samskipti við annað fólk, t.d. handabönd og faðmlög. Finndu aðrar leiðir til þess að heilsa, sem ekki fela í sér snertingu. Reyndu að bera ekki hendur upp að andlitinu, sérstaklega augum, nefi og munni.

Sóttkví fyrir þau sem mögulega eru smituð og einangrun þeirra sem greinast er nauðsynleg til að hægja á útbreiðslu. Ef þú ert eldri borgari eða með undirliggjandi sjúkdóma er þér ráðlagt að halda þig fjarri mannamótum og fjöldasamkomum. Forðastu einnig að umgangast fólk sem er með einkenni sem minna á flensu.

# data[].attributes.attachment_link.description
Þvoum okkur um hendurnar Þvoðu hendur þínar reglulega með vatni og sápu, minnst 20 sekúndur í hvert skipti. Ef vatn og sápa eru utan seilingar er gott að nota handspritt, til dæmis þegar þú hefur notað greiðslukort eða komið við fleti sem margir snerta, svo sem hurðarhúna.

# data[].attributes.attachment_link.readable_text
Hulda Jónsdóttir Tölgyes skrifar

Síðastliðna mánuði hefur þjóðin gengið í gegnum rússíbanareið hvað varðar breytt líferni og reglur um hegðun. Covid-19 hefur haft áhrif á okkur öll, mörg okkar hafa þurft að vinna að heiman og kennsla hefur víða farið fram með rafrænum hætti. Nemendur fara ekki varhluta af því hversu laust margt er í reipunum og skiljanlega er erfitt að halda sér í rútínu. Það að mæta í skólann, taka þátt í umræðum og hópavinnu og hitta skólafélaga er stór hluti af því að vera í námi. Það að hitta skólafélaga getur líka verið dýrmætur hvati sem hjálpar okkur af stað á morgnana. Líkt og ef um vinnustað ræðir; við höfum flest þörf fyrir að vera í tengslum við fólk og hafa félagsskap yfir kaffi eða hádegismat.

Útlit er fyrir að við þurfum að aðlaga okkur að síbreytilegu umhverfi, að reglur séu hertar og þeim slakað á víxl. Eins og staðan er í dag er líklegt að við þurfum að aðlaga okkur að því að til skiptis verði reglur hertar og svo slakað á þeim. Það gæti því verið gott að eiga bjargráð við því þegar okkur þykir erfitt að viðhalda góðri rútínu vegna þess að aðstæður breytast í sífellu.

Hér koma nokkur ráð fyrir nemendur á tímum Covid-19:

1. Vaknaðu á sama tíma og þú myndir gera ef þú værir að mæta í skólann. Ef þú ferð vanalega í sturtu, hefur þig til og borðar morgunmat skaltu gera það þótt þú verðir heima í dag. Farðu líka að sofa á sama tíma og venjulega á kvöldin.

2. Ef kostur er, farðu úr svefnherberginu þegar þú vaknar og skildu við það eins og þú vilt koma að því, til dæmis getur verið gott að búa um rúm, draga frá og opna glugga.

3. Forðastu að læra í rúminu eða að sækja fjarfyrirlestra þaðan. Það hefur góð áhrif á nætursvefninn ef rúmið er aðeins staður til að sofa á. Ákveddu daginn áður hvað hvar þú ætlar að setjast niður með tölvuna til að mæta á fjarfyrirlestur og sinna náminu.

4. Skipuleggðu daginn bæði út frá námi og frítíma. Stundum finnst fólki það þurfa að læra svo mikið að það á engan frítíma. Það er mikilvægt hvort sem um vinnu eða nám ræðir að gefa sér tíma fyrir það að rækta tengsl við vini og fjölskyldu, sinna áhugamálum og hreyfa sig. Þetta eru hlutir sem gefa okkur kraft til að standast álag í vinnu og skóla. Hugsaðu þér að þú sinnir náminu eins og þú myndir sinna starfi. Þegar vinnudegi er lokið ferð þú að gera eitthvað annað.

5. Forðastu að fresta verkefnum og því að læra. Prófaðu að ákveða að þú ætlir að læra t.d. á milli kl. 12 og 14, sama í hvernig stuði þú ert. Láttu tímasetningu ráða för en ekki líðan þína. Þegar við frestum staflast verkefnin upp og verða til þess að við höldum áfram að fresta þangað til við komumst ekki upp með það og lendum í því að gera hlutina í miklu flýti. Flestum finnst það óþægilegt og væru til í að koma í veg fyrir það.

6. Ákveddu hversu lengi þú ætlar að læra en ekki hve mikið efni þú ætlar þér að komast yfir. Ef þú ákveður að lesa í klukkutíma og sjá hve langt þú kemst getur það verið minni pressa en að ákveða að þú ætlir að klára að lesa 40 blaðsíðna grein á klukkutíma. Ef það virkar yfirþyrmandi að klára 40 blaðsíður á klukkutíma er ansi líklegt að við frestum því. Það að gefa sér ákveðið margar klukkustundir á dag í að læra leiðir til þess að við þokumst áfram.

7. Stattu upp frá lærdómnum og fáðu þér ferskt loft. Það að taka pásur, standa upp og teygja úr sér, fá sér eitthvað að drekka eða borða eða fara í stuttan göngutúr getur verið upplífgandi og gefið okkur orku til að halda áfram. Stundum segist fólk ekki hafa tíma fyrir pásu og þá er einmitt mikilvægast af öllu að taka pásu!

8. Ekki ætla þér um of og forðastu að einblína á einkunnir. Spurðu þig hvers vegna þú leggur stund á þetta nám. Er það til þess að fá háar einkunnir? Eða er það vegna þess að þú hefur áhuga á faginu? Hvert er viðhorf þitt til námsins og getur þú reynt að njóta þess sem það hefur upp á að bjóða? Það er eðlilegt að stundum gangi vel og stundum illa og ekki vænlegt að ætla sér að vera alltaf framúrskarandi.

9. Ef þér líður illa, talaðu um það við einhvern sem þú treystir. Það er betra að ræða um það hvernig okkur líður en að byrgja það innra með okkur. Mörg finna fyrir kvíða og depurð á tímum Covid-19 eða við breytingar og álag og það er ekkert til að skammast sín fyrir. Oft er nóg að tala við góðan vin, fjölskyldumeðlim eða kennara en stundum er gott að fá aðstoð frá fagfólki.

10. 1Skipuleggðu eitthvað skemmtilegt og leyfðu þér að hlakka til. Það er gott að hafa eitthvað spennandi framundan til að hugsa til. Þó að takmarkanir séu margvíslegar þá er vel hægt að finna upp á einhverju skemmtilegu með sínu fólki. Ekki fresta því!

Höfundur er sálfræðingur við Kvíðameðferðarstöðina.

# data[].attributes.attachment_link.description
Síðastliðna mánuði hefur þjóðin gengið í gegnum rússíbanareið hvað varðar breytt líferni og reglur um hegðun. Covid-19 hefur haft áhrif á okkur öll, mörg okkar hafa þurft að vinna að heiman og kennsla hefur víða farið fram með rafrænum hætti.

# data[].attributes.body
Margt gagnlegt til að auðvelda sér námið :)

# data[].attributes.body
Í ljósi mikillar fréttaumfjöllunar um Covid-19 faraldurinn sem nú dynur á öllum er eðlilegt að hafa áhyggjur af því hvaða áhrif ástandið muni hafa á okkur og ástvini okkar

# data[].attributes.attachment_link.readable_text
Svefn gefur líkamanum tækifæri til að hvílast og endurnærast, sem styrkir ónæmis- og taugakerfi hans. Jafnframt fær heilinn bæði hvíld og tækifæri til að vinna úr tilfinningum og hugsunum. Svefn er því bráðnauðsynlegur til að viðhalda heilsu og líðan, bæði líkamlegri og andlegri, en alvarleg og þrálát svefnröskun eykur líkur á alvarlegum heilsukvillum, s.s. þunglyndi, sýkingum, of háum blóðþrýstingi, streitu, offitu o.fl.
Svefnþörf fólks eftir aldri
Svefnþörf fólks er misjöfn. Sumir geta starfað eðlilega, án syfju, með aðeins sex klukkutíma svefn að baki en aðrir eru ekki í kjörásigkomulagi án þess að sofa í tíu tíma. En að meðaltali þarf fullorðið, heilbrigt fólk um á bilinu sjö til átta klukkutíma svefn á hverri nóttu.

Mikilvægt er að hafa í huga að unglingar þurfa a.m.k. 8 klukkutíma svefn á nóttu, en mikil hormónastarfsemi á sér stað í svefni hjá þeim aldurshópi. Þar sem unglingar verða af líffræðilegum ástæðum síður syfjaðir á kvöldin er brýnt að fyrirbyggja langvarandi svefnskuld hjá þeim aldurshópi.
Vísbendingar um ónógan svefn
Pirringur, skapsveiflur og hömluleysi eru gjarnan fyrstu vísbendingar um ónógan svefn. En langvarandi svefnskortur getur haft það í för með sér að viðkomandi verði sinnulaus og þvöglumæltur, upplifi tilfinningalega deyfð, lélegra minni og einbeitingarskort. Fljótlega fara 5-10 sekúndna langir lúrir að verða óumflýjanlegir - og þá getur viðkomandi verið hættulegur, sérstaklega ef hann er bakvið stýri.
Aðrar vísbendingar um svefnskort:

Sofnar um leið og höfuð leggst á kodda.

Þarft oftast á vekjaraklukku að halda til að vakna.

Þarf gjarnan að blunda á daginn.

Erfitt að vakna á morgnanna.

Verri frammistaða í námi, vinnu og/eða íþróttum.

Aukinn klaufaskapur.

Erfiðleikar með ákvarðanatöku.

Sofnar í vinnu eða skólatímum.

Svefnráð
Rannsóknir Lýðheilsustöðvar ( Heilsa og líðan, 2007) gefa til kynna að 23,6% af þjóðinni á aldrinum 18-79 ára sofi að staðaldri aðeins sex klukkutíma eða skemur á nóttu. Það þýðir að einhverjir hefðu hugsanlega gagn að því að kynna sér eftirfarandi svefnráð:

Farið helst að sofa og vaknið á svipuðum tíma á hverjum degi. Fái maður nægan svefn á virkum dögum þarf maður ekki að sofa lengur um helgar.

Dragið úr birtu í svefnherberginu og hávaða (t.d. sjónvarp og útvarp).

Reynið að halda hitanum í svefnherberginu á bilinu 20 - 24°C (en 18 - 21°C ef ungbarn sefur í herberginu).

Hafið opinn glugga til að tryggja loftflæði í svefnherberginu.

Heitt bað eða sturta stuttu fyrir háttinn getur auðveldað sumum að sofna.

Forðist að drekka drykki með koffeini (t.d. kaffi eða te) a.m.k. fjórum klukkutímum fyrir svefninn.

Forðist að reykja (sérstaklega rétt fyrir svefninn).

Forðist áfengi fyrir svefninn. (Þótt sumir upplifi slökunaráhrif af áfengi dregur það verulega úr gæðum svefnsins.)

Ef þú eða maki þinn hrýtur er ástæða til að leita aðstoðar hjá heimilislækni, því hrotur geta haft verulegar svefnröskun í för með sér.

Dagleg hreyfing er góð bæði fyrir svefninn og heilsuna (en þó er best að forðast mikið álag seint á kvöldin).

Ósvinnur maður

vakir um allar nætur

og hyggur að hvívetna.

Þá er móður

er að morgni kemur

allt er víl sem var.

- Hávamál

Héðinn Svarfdal Björnsson

# data[].attributes.attachment_link.description
Svefn gefur líkamanum tækifæri til að hvílast og endurnærast, sem styrkir ónæmis- og taugakerfi hans. Jafnframt fær heilinn bæði hvíld og tækifæri til að vinna úr tilfinningum og hugsunum. Svefn er því bráðnauðsynlegur til að viðhalda heilsu og líðan, bæði líkamlegri og andlegri, en alvarleg og þrálát svefnröskun eykur líkur á alvarlegum heilsukvillum, s.s.

# data[].attributes.attachment_link.description
Log into Facebook to start sharing and connecting with your friends, family, and people you know.

# data[].attributes.attachment_link.title
Hjálparsími Rauða krossins 1717 og netspjall 1717.is

# data[].attributes.headline
Dobre rady w czasach panowaniakoronawirusa

# data[].attributes.subject
Dobre rady w czasach panowaniakoronawirusa

# data[].attributes.attachment_link.description
Þessa dagana glíma margir við kvíða enda hefur daglegt líf flestra farið rækilega úr skorðum. Hrund Jóhannesdóttir, frá Hugrúnu geðfræðslufélagi Háskóla Íslands, kíkti í Núllstillinguna og gaf góð ráð til að vinna á kvíðanum.

# data[].attributes.headline
Bergið er stuðnings- og ráðgjafasetur fyrir ungt fólk upp að 25 ára aldri.

# data[].attributes.subject
Bergið er stuðnings- og ráðgjafasetur fyrir ungt fólk upp að 25 ára aldri.

# data[].attributes.body
Þjónustan kostar ekkert! og boðið er uppá fjarviðtöl :)

# data[].attributes.attachment_link.title
Bergið, Headspace, fyrir ungt fólk á þeirra forsendum - Bergið

# data[].attributes.attachment_link.description
Bergið, Headspace er stuðnings- og ráðgjafasetur fyrir ungt fólk upp að 25 ára aldri. Fyrir ungt fólk á forsendum ungs fólks.

# data[].attributes.headline
Saman gegnum kófið: Hugað að andlegri líðan

# data[].attributes.subject
Saman gegnum kófið: Hugað að andlegri líðan

# data[].attributes.attachment_link.readable_text
Ef þú telur þig þurfa aðstoð strax er hægt að fá upplýsingar og aðstoð í eftirtöldum númerum:

Bráðamóttaka geðþjónustu Landspítala er opin kl. 12:00-19:00 virka daga og 13:00-17:00 um helgar. Síminn er 543 4050 og 543 1000. Í neyðartilvikum utan þessa tíma er hægt að leita til bráðamóttöku Landspítala Fossvogi. Hægt er að fá upplýsingar um vakthafandi prest á spítalanum í síma 543 1000.

Hjálparsími Rauða Krossins: 1717

Ef málið er ekki brýnt er hægt að hafa samband við heilsugæslustöð í þínu hverfi. Einnig er hægt að fá aðstoð fagfólks á einkastofum. Starfsfólki Landspítala er líka bent á að tala við stuðnings- og ráðgjafarteymi spítalans í síma 543 1330.

Hér getur þú nálgast helstu símanúmer viðeigandi geðdeilda Landspítala

Fyrsta skrefið í að gæta vel að sér í erfiðum aðstæðum er að taka eftir eigin líðan. Staldra við og hugsa: Hvernig líður mér núna? Finn ég spennu? Finn ég ótta? Finn ég reiði? Finn ég sorg?

Stundum getur tekið smá tíma að skynja og skilja eigin líðan og þá getur verið gott að lesa upplýsingarnar á þessari síðu.

Næsta skref er svo að viðurkenna tilfinninguna og líðanina - og því næst að íhuga hvort ástæða er til að gera eitthvað með hana.

Stundum er það óþarfi en stundum er það mikilvægt - og jafnvel nauðsynlegt. Hér á síðunni er að finna ýmis ráð ef þú vilt vinna með tilfinningar þínar og líðan. Ef þau duga ekki til getur verið tímabært að leita eftir aðstoð.

Margs konar tilfinningar er eðlilegt að upplifa í þessum aðstæðum. Mikil breidd getur verið í tilfinningaupplifun einstaklinga og ekki munu allir upplifa þessar aðstæður með sama hætti. Það getur verið gagnlegt að líta inn á við og skoða eigin tilfinningar og orða þær. Þegar við setjum orð á þær tilfinningar sem við erum að upplifa byrjum við að vinna úr þeim. Algengar tilfinningar eru t.d. ótti, kvíði og streita.

Streita, ótti og kvíði eru eðlileg viðbrögð við óeðlilegum aðstæðum. Þær andlegu og líkamlegu tilfinningar sem fólk upplifir sem streitu, ótta og kvíða eru í raun bara upplýsingar, til þess ætlaðar að hjálpa okkur að bregðast við aðstæðum og verja fyrir hættu.

Hver og einn getur hjálpað sjálfum sér og öðrum í erfiðum aðstæðum (sjá t.d. grunnþættir sjálfsumhyggju) en það er þó mikilvægt að þekkja viðvörunarbjöllur og bregðast við þeim, sér í lagi ef þær hafa varað í langan tíma.
Hér er listi yfir nokkrar viðvörunarbjöllur. Ef þú þekkir þær gæti verið gott að leita eftir stuðningi:

Vandamál með svefn. Jafnvel að upplifa ógnvekjandi drauma.

Upplifa óútskýrð líkamleg einkenni, svo sem hjartsláttarónot, svima, höfuðverk, dreifða verki eða sársauka.

Verulega breytingar á líðan eða hegðun (svo sem að finna auðveldlega reiði eða pirring, lenda í stöðugum árekstrum eða draga sig í hlé).

Stöðugar áhyggjur eða ótti sem þú átt erfitt með að láta af.

Að bregða auðveldlega og vera alltaf "á nálum".

Fyrri áföll rifjast stöðugt upp og valda vanlíðan.

Ef þú upplifir eitthvað af því sem listað er upp hér fyrir neðan getur verið gott að leita hjálpar fagaðila:

Mikil einkenni kvíða eða ofsakvíðaköst: Hjartsláttur verður hraður, upplifa að eiga erfitt með að anda, óttast að deyja.

Tilfinningalegt ójafnvægi, spenna, tómleiki og örmögnun.

Fyrri kvíðavandi, þunglyndi eða annar vandi eykst nú undir auknu álagi.

Mikil vanlíðan og uppnám og hugsa um fátt annað en að hræðilegir hlutir muni gerast.

Ótti við að smitast eða smita aðra er óhóflegur; handþvottur er óhóflegur og áráttukenndur; reynir að forðast allar mögulegar uppsprettur smits.

Viðvarandi vandamál með svefn og/eða ógnvekjandi drauma.

Verulegar breytingar á hegðun (s.s. að lenda í árekstrum við samstarfsfólk).

Skert starfsgeta.

Framtaksleysi, þ.m.t. erfiðleikar við að sinna sjálfum sér og heimili.

Félagsleg einangrun, skortur á stuðningi.

Notkun áfengis og lyfja til að deyfa sig eða takast á við vanlíðan.

Ýmis þungbær lífsreynsla getur haft alvarleg áhrif á líðan fólks til langs eða skamms tíma. Slíkir atburðir geta verið á vídd frá því að vera frekar streituvaldandi yfir í það að vera meiri háttar streituvaldandi atburðir sem upplifaðir eru sem alvarlegt áfall. Hvernig við upplifum lífsreynslu getur verið mjög ólíkt eftir aðstæðum, eðli atburða og aðstæðum hverju sinni.

Á tímum heimsfaraldurs líkt og nú er eðlilegt að upplifa aukna streitu, kvíða og ógn. Margir eru að takast á við breytingu á persónulegum högum með tilliti til atvinnu, fjölskylduaðstæðna og fjárhagsstöðu vegna heimsfaraldursins. Auk þess er heilbrigðisstarfsfólk gjarnan að upplifað streituvaldandi þætti sem tengjast starfinu, til dæmis aukið álag, að vera í beinum tengslum við þá sem eru alvarlega veikir, óttast að smitast sjálfur eða vera smitberi, að geta ekki veitt þjónustu eins og venjulega eða þurfa að fresta/draga úr þjónustu vegna aðstæðna.

Viðbrögð við þungbærri lífsreynslu og áföllum eru mjög einstaklingsbundin. Viðbrögð okkar ráðast af eðli og þunga lífreynslunnar og þoli hvers og eins á þeirri stundu sem það dynur yfir. Ný þungbær lífsreynsla ýfir gjarnan upp minningar um fyrri áföll og tilfinningar þeim tengdum og geta þannig valdið sársauka.

Fyrstu viðbrögð

Fyrstu viðbrögð geta falið í sér sterkar tilfinningar, áleitnar endurminningar um það sem gerðist, tilfinningadoða, tómleika og óraunveruleikatilfinningu og spennu. Líkamleg viðbrögð eins og til dæmis hraður hjartsláttur, andþyngsli, kviðverkir, ógleði, skjálfti og svimi geta verið áberandi og geta valdið hræðslu og öryggisleysi.

Þegar líður frá atburðinum jafna flestir sig smám saman og fara að ná utan um það sem gerðist. Þegar fólk fer að gangast við því sem gerðist og geta horfst í augu við raunveruleikann fara tilfinningarnar að ryðja sér meira til rúms og lita minninguna um atburðinn. Eftirfarandi viðbrögð eru algeng en valda oft kvíða og sálrænu umróti lengur en flesta grunar:

Sumir geta fundið fyrir endurupplifun á því sem gerðist; hluti af atburðarásinni rifjast upp, svefntruflanir, erfitt að ná ró eða hvíld, pirringur og reiði, vanmáttur, öryggisleysi og innri spenna. Þá upplifa sumir hræðslu við þætti sem tengjast og minna á lífsreynsluna og jafnvel upplifa löngun til að forðast slíkar aðstæður eða fólk sem tengist lífsreynslunni. Í sumum tilfellum getur fólk upplifað sjálfsásakanir og sektarkennd eða löngun til að hafa getað komið í veg fyrir einhvern þátt lífsreynslunnar.

Mikilvægt er að hafa í huga að þetta eru eðlileg viðbrögð sem þurfa tíma og rými til að renna sitt skeið. Einstaklingsbundið er hve lengi þessi einkenni vara. Oft standa þau stutt yfir en geta þó varað í einhverja daga, vikur eða jafnvel mánuði.

Í flestum tilfellum jafnar fólk sig sjálft eftir þungbæra lífsreynslu og á það líka við um alvarleg áföll. Gott er að hafa í huga að batarferlið getur tekið mislangan tíma hjá fólki og þarfir þess eru oft misjafnar í því ferli.

Í því ferli getur verið hjálplegt að nýta uppbyggileg bjargráð:
Í kjölfar þungbærrar lífsreynslu getur stuðningur sem byggist á trausti og öryggi skipt miklu máli. Mikilvægt er að leita til tryggra vina eða ættingja sem geta veitt stuðning í gegnum erfiðleikana. Mikilvægt er að leggja sig fram við að nýta sér þá aðstoð sem nánasta fjölskylda og vinir geta veitt. Sumir eiga erfitt með að nýta sér stuðning í nánasta umhverfi sínu og þá getur verið gagnlegt að leita til hlutlausra aðila svo sem sálfræðinga eða annarra heilbrigðisstarfsmanna.

Hvað er hægt að gera ef einkennin hverfa ekki?

Mikilvægt er að hafa í huga að þau viðbrögð sem hér er fjallað um eru eðlileg og í mörgum tilfellum renna þau sitt skeið! Ef slík viðbrögð hverfa hins vegar ekki eða jafnvel versna getur það verið vísbending um áfallastreitu, þunglyndi eða annars konar vanda.

Þá getur verið þörf fyrir sérhæfða meðferð. Slík meðferð ætti að fara fram hjá þeim sem búa yfir reynslu og þekkingu á úrvinnslu og meðferð áfalla. Batahorfur eru góðar fyrir flesta sem nýta sér slíka meðferð.

Nauðsynlegt er að meðferðin feli í sér að fá aðstoð við að horfast í augu við það sem gerðist og hugræna úrvinnslu en innihaldi auk þess fræðslu, uppbyggingu eigin bjargráða og stuðning. Allt þetta stuðlar að því að hæfileikinn til að takast á við tilfinningar, daglegt líf og starf færist smám saman í eðlilegt horf og auðveldara verður að líta fram á veginn.

Að vera foreldri og sjá um barn eða ungmenni getur verið krefjandi. Því er mikilvægt að muna eftir því að huga að eigin andlegu heilsu og vellíðan. Passir þú upp á eigin velferð þá mun það skila sér til þín og þeirra sem þér þykir vænt um.

Reyndu að taka eftir og gangast við því þegar þú finnur fyrir erfiðum tilfinningum eða finnst aðstæður erfiðar. Að eiga í erfiðleikum eða upplifa vanlíðan gerir þig ekki að slæmu foreldri eða forráðamanni. Það er eðlilegt að hafa áhyggjur, vera óttaslegin/n eða upplifa hjálparleysi á erfiðum tímum og er ekkert til að skammast sín fyrir. Er einhver sem þú treystir eða getur leitað til og sagt frá þínum tilfinningum? Til dæmis einhver vina þinna, eitthvað annað foreldri eða forráðamaður sem þú treystir fyrir líðan þinni? Kannski er einhver innan fjölskyldu þinnar, í vinahópnum eða vinnufélagi sem gæti stutt þig eða létt undir með þér.
Það eru margir úti í samfélaginu sem vilja gjarnan hjálpa. Þér á aldrei að þurfa að líða eins og þú þurfir að bera allt ein/n.

*Efni þetta er tekið saman í mars-maí 2020 af starfsfólki í geðþjónustu, á samskiptadeild og á skrifstofu mannauðsmála Landspítala. Tenglar eru frá ýmsum í samfélaginu sem bjóða upplýsingar og stuðning á mörgum stigum.

# data[].attributes.attachment_link.title
Saman gegnum kófið: Hugað að andlegri líðan

# data[].attributes.attachment_link.description
Bráðamóttaka geðþjónustu Landspítala er opin kl. 12:00-19:00 virka daga og 13:00-17:00 um helgar. Síminn er 543 4050 og 543 1000. Í neyðartilvikum utan þessa tíma er hægt að leita til bráðamóttöku Landspítala Fossvogi. Hægt er að fá upplýsingar um vakthafandi prest á spítalanum í síma 543 1000.

# data[].attributes.body
Í Dótakassanum er fjallað um ýmsa þætti sem við getum nýtt okkur til að hafa uppbyggileg áhrif á eigin líðan og heilsu. Umsjónarmaður hlaðvarpsins Bóas Valdórsson er sálfræðingur í Menntaskólanum.

# data[].attributes.attachment_link.readable_text
Í Dótakassanum er fjallað um ýmislegt sem tengist ungu fólki og hvernig hægt er að hafa uppbyggileg áhrif á eigin líðan og heilsu. Umsjónarmaður hlaðvarpsins Bóas Valdórsson er sálfræðingur í Menntaskólanum við Hamrahlíð. Netfang: dotakassinnhladvarp@gmail.com.

# data[].attributes.attachment_link.description
Í Dótakassanum er fjallað um ýmislegt sem tengist ungu fólki og hvernig hægt er að hafa uppbyggileg áhrif á eigin líðan og heilsu. Umsjónarmaður hlaðvarpsins Bóas Valdórsson er sálfræðingur í Menntaskólanum við Hamrahlíð. Netfang: dotakassinnhladv...

# data[].attributes.headline
Faraldurinn er þjálfunarbúðir í þrautseigju

# data[].attributes.subject
Faraldurinn er þjálfunarbúðir í þrautseigju

# data[].attributes.body
Viðtal við Bóas Valdórsson, sálfræðing við Menntaskólann í Hamrahlíð

# data[].attributes.attachment_link.title
Faraldurinn er þjálfunarbúðir í þrautseigju

# data[].attributes.attachment_link.description
Margir framhaldsskólanemar sakna félagslífs og tækifæra til að eignast nýja vini vegna fjöldatakmarkana og sóttvarnaraðgerða. Bóas Valdórsson, sálfræðingur við Menntaskólann í Hamrahlíð, segir í viðtali í Kastljósi að ástandinu fylgi þó líka kostir; faraldurinn sé í raun þjálfunarbúðir fyrir ungt fólk í þrautseigju og því að takast á við óvæntar aðstæður.